cyanic-selkie/wikianc huggingface dataset:
Hokejs 2002. gada ziemas olimpiskajās spēlēs
2002. gada Soltleiksitijas ziemas olimpisko spēļu sacensības hokejā norisinājās no 2002. gada februārī Maverik Center un Peaks Ice Arena hallēs. Gan vīriešu, gan sieviešu turnīrā zelta medaļas izcīnīja Kanādas hokeja izlase.
Fadila Vokri stadions
Fadila Vokri stadions (sq) ir daudzfunkcionāls stadions Prištinā, Kosovā. To galvenokārt izmanto futbola spēlēm. Tajā savas mājas spēles aizvada klubs KF Prishtina un Kosovas futbola izlase. Stadiona ietilpība ir 13 500 vietu. Stadionā tiek aizvadīti arī koncerti.
Stadions tika atklāts 1953. gadā. Līdz 2018. gadam tā nosaukums bija Prištinas pilsētas stadions. to nosauca par godu Fadilam Vokri, kas bija futbolists, vēlāk — futbola funkcionārs, Kosovas Futbola federācijas prezidents no 2008. līdz 2018. gadam.
No 2016. līdz 2018. gadam, pateicoties UEFA finansējumam, notika stadiona renovācija. Pirmo spēli pēc tā atjaunošanas Kosovas izlase stadionā aizvadīja.
Mulgi pagasts
Mulgi pagasts (et) ir viena no 4 Igaunijas Viljandi apriņķa pašvaldībām tā dienvidos. Pašvaldībā ietilpst 3 pilsētas (Abja-Paluoja, Karksi-Nuija, Meizakila), 2 lielciemi (Eizu, Halliste) un 59 ciemi. Pagasts izveidots 2017. gada reģionālās reformas gaitā, apvienojot Abjas, Hallistes un Karksi pagastus, kā arī Meizakilas pilsētu. Robežojas ar Viljandi pagastu ziemeļaustrumos, Valgas apriņķa Tervas pagastu dienvidaustrumos, Latvijas Valmieras novadu dienvidos, Pērnavas apriņķa Sārdes pagastu rietumos, kā arī Pehja-Sakalas pagastu ziemeļrietumos.
Ernsts Ludvigs Kirhners
Ernsts Ludvigs Kirhners (dzimis, miris ) bija vācu/šveiciešu gleznotājs un grafiķis.
Studējis arhitektūru Drēzdenes Tehniskajā augstskolā. Pēc diplomdarba aizstāvēšanas 1905. gadā kopā ar citiem arhitektūras studentiem — Frici Bleilu, Kārli Šmitu-Rotlufu un Erihu Hekelu izveidoja mākslinieku grupu "Tilts", apvienību, kas tiek uzskatīta par vācu 20. gadsimta ekspresionisma pamatlicēju. Par mākslinieku apvienības bohēmas un darba vietu kļuva Kirhnera dzīvoklis un Hekela darbnīca. Vēlāk grupa noīrēja bijušo gaļas veikalu Drēzdenes Fridrihštates rajonā.
1911. gadā Kirhners pārcēlās uz Berlīni, kur kopā ar citu "Tilta" dalībnieku Maksi Pehšteinu izveidoja modernās glezniecības skolu — MUIM-Institut.
Kirhnera mākslinieciskais rokraksts Berlīnes periodā ieguva robustāku izteiksmi — formas ieguva izteikti zigzagveidīgas aprises, bet krāsu palete kļuva spilgtāka un tiešāka. Tieši Berlīnē nostrādātie gadi visbiežāk tiek vērtēts kā nozīmīgākais Kirhnera daiļrades periods.
1914. gada septembrī Kirhners iestājās armijā, lai cīnītos Pirmajā pasaules karā, drīz tomēr nervu sabrukuma dēļ tika komisionēts. Atlaba sanatorijās Taunusā un Davosā. Šveicē Kirhners faktiski nodzīvoja atlikušo mūža daļu. 1933. gadā nacistiskais režīms viņa radītos darbus pieskaitīja pie "deģeneratīvās mākslas", un 1937. gadā aptuveni 600 mākslinieka darbi tika iznīcināti. 1938. gadā Kirhners izdarīja pašnāvību.
Švarcvalde
Švarcvalde (, izrunā:, tulkojumā: "Melnais mežs") ir ar mežiem klāta kalnu grēda Bādenes-Virtembergas federālajā Zemē Vācijas dienvidrietumos. Tās rietumu un dienvidu robežu veido Reinas upe, savukārt no austrumiem to ieskauj Virtembergas reģions. Švarcvaldē augstākais kalns ir Feldbergs (1493 m virs jūras līmeņa). Aptuvenā Švarcvaldes platība ir 12 tūkstoši km² (gandrīz piektā daļa no Latvijas teritorijas). Lielākā Švarcvaldes pilsēta ir Freiburga.
Mārtiņš Eduards Straumanis
Mārtiņš Eduards Straumanis (en; dzimis, miris ) bija latviešu fizikālķīmiķis, Dr. chem. (1927). Latvijas Universitātes profesors (1939) un Misūri Universitātes profesors (1948).
Pētīja metālu koroziju, kopā ar Alfrēdu Ieviņu 1935. gadā izstrādājis rentgenstruktūras asimetrisko metodi, ar ko var precīzi noteikt kristālrežģa parametrus. Nodarbojies ar metālu šķīšanas kinētikas, kristālu defektu pētīšanu. Straumanis ir publicējis vairāk nekā 300 zinātnisko rakstu. Starptautiski pazīstamas mācību grāmatas autors koloīdķīmijā.
Biogrāfija
1932. gadā izveidoja LU rentgenogrāfisko laboratoriju ķīmiskiem un fizikāliem pētījumiem, kopā ar docentu A. Ieviņu uzlaboja režģu konstantu noteikšanas precizitāti vismaz 10 reizes, ko pēc viņa saka lietot citās pasaules vadošajās rentgenografiskajās laboratorijās. Pētīja kristālu augšanu metālu tvaikos, sintezēja ap 100 jaunu neorganisku ķīmisku savienojumu, publicēja ap 70 zinātnisko publikāciju. 1944. gadā devās bēgļu gaitās uz Vāciju, 1947. gadā pārcēlās uz dzīvi ASV. No 1948. līdz 1969. gadam bija pētniecības profesors metalurģijā (Research Professor of Metallurgy) Misūri universitātes Raktuvju un metalurģijas skolā Rollā. Lasīja vieslekcijas arī citās valstīs.
Tomuļi
Tomuļi ir apdzīvota vieta Cēsu novada Vecpiebalgas pagastā. Atrodas pagasta ziemeļos 9,5 km no pagasta centra Vecpiebalgas un 124,8 km no Rīgas.
Apdzīvotā vieta atrodas nomaļus no autoceļa V235 (Lembis–Drusti–Vecpiebalga), Viļķenupītes krastā.
Fridolīna Rolfe
Fridolīna Rolfe (sv; dzimusi ) ir zviedru futboliste, spēlē uzbrucējas pozīcijā, Zviedrijas sieviešu futbola izlases dalībniece. Pašlaik pārstāv Spānijas komandu FC Barcelona.
Karjera
Karjeras sākumā spēlēja Tölö IF. Zviedrijas augstākajā sieviešu futbola līgā Damallsvenskan debitēja 2011. gadā Jitex BK kluba sastāvā. No 2014. līdz 2016. gadam pārstāvēja Linköpings FC. 2016. gadā kļuva par Zviedrijas čempioni, divas reizes izcīnīja Zviedrijas kausu.
2016. gada novembrī parakstīja līgumu ar Vācijas klubu Minhenes "Bayern", sākot ar 2017. gada 1. janvāri. 2019. gada maijā pārgāja uz citu Vācijas klubu VfL Wolfsburg. 2020. gadā kļuva par Vācijas sieviešu Bundeslīgas čempioni. 2020. gadā spēlēja arī UEFA Sieviešu čempionu līgas finālā, bet viņas komanda ar 1:3 piekāpās Lionas "Olympique".
2021. gada jūlijā pievienojās Spānijas komandai FC Barcelona, parakstot līgumu uz diviem gadiem. Šī kluba sastāvā 2022. un 2023. gadā kļuva par Spānijas čempioni. 2023. gadā ar Barselonas klubu uzvarēja arī Sieviešu čempionu līgā. 2023. gada janvārī Rolfe pagarināja līgumu ar Barcelona līdz 2026. gada jūnijam.
2012. gadā Zviedrijas U-19 izlases sastāvā uzvarēja Eiropas U-19 čempionātā sievietēm. Zviedrijas izlasē debitēja draudzības spēlē pret Vāciju. Pirmos vārtus izlases labā guva pret Poliju Eiropas čempionāta kvalifikācijas spēlē. 2016. gadā spēlēja vasaras olimpiskajās spēlēs Riodežaneiro un izcīnīja sudraba medaļu. Piedalījās arī 2019. gada FIFA Pasaules kausā, kur Zviedrijas izlase izcīnīja bronzas medaļas. Rolfe guva vārtus grupu turnīra spēlē pret Taizemi.
izcīnīja savu otro olimpisko sudraba medaļu. Olimpiskajā turnīrā viņa guva trīs vārtus. 2023. gada FIFA Pasaules kausā izcēlās ar vārtu guvumiem pirmajās divās spēlēs.
2021. un 2022. gadā atzīta par Zviedrijas gada labāko futbolisti un saņēmusi Diamantbollen balvu.
Jaunava (nozīmju atdalīšana)
Jaunava var būt:
2014. gada Latvijas futbola 1. līgas sezona
'''2014. gada Latvijas futbola 1. līgas sezona (oficiālais nosaukums - 2014. gada SYFORM Latvijas Pirmās līgas čempionāts futbolā''') bija 23. Latvijas futbola 1. līgas sezona.
Kelsija Lī Bārbere
Kelsija Lī Bārbere (en; dzimusi Robertsa (Roberts) Dienvidāfrikā) ir Austrālijas vieglatlēte, startē šķēpa mešanas sacensībās. Viņa ir divkārtēja pasaules čempione un bronzas medaļas ieguvēja.
Uz Austrāliju ar ģimeni parcēlusies 2000. gadā.
Karjera
2014. gada Nāciju Sadraudzības spēlēs izcīnījusi bronzas medaļu. Tās bija viņas pirmās augsta līmeņa starptautiskās sacensības. Pirmo reizi Pasaules čempionātā piedalījusies 2015. gadā Pekinā. Kvalifikācijā ieņēma 20. vietu un finālam nekvalificējās. Olimpiskajās spēlēs debitēja 2016. gadā ar 28. vietu kvalifikācijā.
2017. gada Pasaules čempionātā iekļuva finālā un ieņēma 10. vietu. 2018. gada Nāciju Sadraudzības spēlēs izcīnīja sudraba medaļu ar rezultātu 63,89 m. 2019. gada Okeānijas čempionātā uzvarēja ar 65,61 m tālu raidījumu. 2019. gada jūlijā Spitzen Leichtathletik sacensībās Lucernā sasniedza rezultātu 67,70 m, kas ir viņas personiskais rekords. 2019. gada Pasaules čempionātā Dohā izcīnīja zelta medaļu ar rezultātu 66,56 m. 2020. gada vasaras olimpiskajās spēlēs Tokijā ieguva bronzu. 2022. gada jūlijā Pasaules čempionātā Jūdžīnā izcīnīja savu otro zeltu ar rezultātu 66,91 m.
Inga Pizāne
Inga Pizāne (dzimusi 1986. gada 12. decembrī) ir latviešu dzejniece.
Radošā biogrāfija
Inga Pizāne dzimusi 1986. gadā Krāslavā. 2005. gadā pabeigusi Krāslavas ģimnāziju. Studējusi angļu valodas pedagoģiju Rīgā (Latvijas Universitātē) un Erebrū, Zviedrijā (Örebro University). Dzīvo Rīgā. Raksta dzeju un prozu, aizraujas ar fotogrāfiju un kino. Publicējusies latviešu un ārzemju literāros izdevumos.
2008. gadā apmeklējusi Literārās Akadēmijas dzejas meistardarbnīcu, ko vadīja Jānis Rokpelnis.
2009. gadā piedalījusies 62. Jauno un iesācēju autoru seminārā.
2010. gadā apmeklējusi Literārās Akadēmijas dzejas meistardarbnīcu, ko vadīja Ronalds Briedis.
2012. gadā — pirmā publikācija — dzejoļi Satori portālā un vasaras avīzē nr. 1.
2013. gadā: Dramaturģijas īsais kurss pie režisoriem/dramaturgiem Laura Gundara un Jāņa Baloža.
Peldēšana 1896. gada vasaras olimpiskajās spēlēs — 100 metri brīvajā stilā vīriešiem
100 metri brīvajā stilā vīriešiem bija viena no četrām peldēšanas disciplīnām brīvajā stilā, kas tika aizvadīta 1896. gada vasaras olimpiskajās spēlēs.
Inga Pizāne
Radošā biogrāfija
2017. gadā: dalība Starptautiskajā Atdzejas darbnīcā (organizētājs — Latvian Literature).
Peldēšana 1896. gada vasaras olimpiskajās spēlēs — 100 metri brīvajā stilā vīriešiem
Sacensības tika aizvadītas 11. aprīlī. Tās notika Zijas līcī. Tajās startēja 10 sportisti no 4 valstīm, četriem sportistiem no Grieķijas nav zināma identitāte. Sportisti ar kuģi tika ievesti līcī un viņiem bija jāpeld krasta virzienā. Starta līnija atradās starp divām bojām. Sportisti peldēja krasta virzienā, kur finiša līniju iezīmēja sarkans karogs.
Inga Pizāne
Radošā biogrāfija
2018. gada pavasarī amerikāņu izdevniecība A Midsummer Night's Press izdeva autores grāmatu angļu valodā "Having Never Met" Džeida Vila (Jayde Will) atdzejojumā. Tai pašā gadā recenzija par grāmatu "Having Never Met" publicēta prestižajā žurnālā "Modern Poetry in Translation", ko 1965. gadā dibinājuši Teds Hjūzs un Daniels Veisborts. Recenzijas "The First Snow on Twitter" autore ir izcilā britu dzejniece Helen Mort, kura raksturo Ingas Pizānes dzeju kā ilgu pilnu un intīmu un viņas vērošanas spējas kā gandrīz prustiskas. 2019. gadā portālā "European Literature Network" grāmatu recenzēja dzejniece un mākslas vēsturniece Anna Blasiak, sakot, ka Ingas Pizānes dzeja ir ļoti rotaļīga un ka viņa ar aizrautību un prieku pamana un fiksē mirkļus, kam citi paiet garām.
Peldēšana 1896. gada vasaras olimpiskajās spēlēs — 100 metri brīvajā stilā vīriešiem
Par pirmo olimpisko čempionu šajā disciplīnā kļuva Ungārijas sportists Alfrēds Hajošs. Alfrēdam Hajošam šī bija viena no divām medaļām, ko viņš izcīnīja peldēšanas sacensībās; otru medaļu viņš izcīnīja 1200 metru disciplīnā. Sudraba medaļu ieguva Austrijas sportists Oto Heršmanis. Bronzas medaļa netika pasniegta, jo pārējiem sportistiem rezultāts nav zināms.
Inga Pizāne
Radošā biogrāfija
2018. gada rudenī piedalījās Amerikas Dzejas festivālā "The Americas Festival of New York" Ņujorkā. 2018.
Peldēšana 1896. gada vasaras olimpiskajās spēlēs — 100 metri brīvajā stilā vīriešiem
Šīs medaļas piešķīra Starptautiskā Olimpiskā komiteja ar atpakaļejošu datumu. Spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Inga Pizāne
Radošā biogrāfija
2019. gadā piedalījās Eiropas Dzejas festivāla pasākumos Lielbritānijā, Slovākijā, Lietuvā u.c.
2019. gadā piedalījusies festivālā "CulturaFest" Helsinkos un 2020. gadā — šajā pašā festivālā, kas bija pārcēlies uz tiešsaistes platformu.
2019. gada decembrī iznāca autores dzejas grāmata "Siena, ko nosiltināt".
Peldēšana 1896. gada vasaras olimpiskajās spēlēs — 100 metri brīvajā stilā vīriešiem
Valstis
Iekavās norādīts sportistu skaits no attiecīgās valsts.
Inga Pizāne
Radošā biogrāfija
2020. gada novembrī Inga Pizāne saņem Ojāra Vācieša prēmiju par dzejas grāmatu "Siena, ko nosiltināt".
2020. gadā sāka veidot audiovizuālas dzejas sadarbības ar zviedru izcelsmes Anglijā dzīvojošu dzejnieku Charles Putschkin (pseidonīms), to vidū dzejoļi "You Get Used to Everything", "Some Nights", "If Fits So Well" u.c.
2022. gada janvārī aizsāka fotosēriju "ir laiks tev piezvanīt".
2022. gadā, reaģējot uz karu Ukrainā, aizsāka dzejoļu sēriju "mieram". Viens no dzejoļiem ukraiņu atdzejojumā publicēts ukraiņu literārajā portālā Читомо līdzās 11 ārzemju dzejnieku dzejoļiem, kas veltīti karam Ukrainā.
2022. gada jūnijā publikācija austriešu literārajā žurnālā SALZ (188), žurnāla tēma: Über Grenzen/Pāri robežām. Publicēts dzejolis "es nepazīstu kaimiņus".
2022. gadā iznāca dzejas grāmata "Tas pats izmisums, tikai ar puķēm".
Topīka
Topīka (, izrunā: ) ir pilsēta Amerikas Savienotajās Valstīs, Kanzasas administratīvais centrs. Tā atrodas Kanzasas upes krastā, štata ziemeļaustrumos. 2010. gadā pilsētā dzīvoja 127 tūkstoši iedzīvotāju. Topīka ir ceturtā lielākā štata pilsēta aiz Vičitas, Overlendpārkas un Kanzassitijas.
Vasilijs Platovs
Vasilijs Platovs (ru; dzimis, miris ) bija Rīgā dzimis krievu šaha problēmists.
Pēc profesijas ārsts, medicīnas zinātņu kandidāts, KPFSR Nopelniem bagātais ārsts.
Šaha kompozīcija
Kopš 1903.gada publicējis vairāk nekā 200 etīdes, vairākumam no tām līdzautors ir brālis Mihails (1883—1938). Konkursos brāļi piedalījušies reti, ieguvuši tikai 30 atzinības, tai skaitā 4 pirmās godalgas. No 1928. gada, sakarā ar lielo slodzi savā profesijā, Vasilijs pārtraucis aktīvu šaha kompozīcijā un sastādījis tikai dažas etīdes.
Bijis šaha etīžu nodaļu redaktors žurnālos «Шахматное обозрение» (1909—1910), «Шахматы» (1922—1929) un «64» (1925—1932).
Ungārija 1900. gada vasaras olimpiskajās spēlēs
Ungārija (Ungārijas Karaliste) bija pārstāvēta 1900. vasaras olimpiskajās spēlēs, kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija otrās vasaras olimpiskās spēles, kurās startēja Ungārija, lai gan tā bija daļa no Austroungārijas, Austrijas dalība tiek dalīta atsevišķi.
Šajās olimpiskajās spēlēs Ungāriju pārstāvēja 18 sportisti (visi vīrieši), kuri startēja četros sporta veidos — paukošanā, peldēšanā, vieglatlētikā un vingrošanā. No šiem pirmo reizi tā bija pārstāvēta paukošanā un peldēšanā. Lielākā daļa no sportistiem, 9 sportisti, startēja vieglatlētikā.
Ungārija šajās olimpiskajās spēlēs izcīnīja 5 olimpiskās medaļas (1 zelta, 2 sudraba un 2 bronzas medaļas) divos olimpiskajos sporta veidos ― vieglatlētikā un peldēšanā. Medaļu kopvērtējumā Austrija šajās spēlēs bija 11. vietā. Zoltāns Halmai bija medaļām bagātākais Ungārijas sportists šajās spēlēs, viņš peldēšanā izcīnīja 3 medaļas (2 sudraba un 1 bronzas).
20px Vieglatlētika
OR — Olimpiskais rekords
Daugavpils Saskaņas pamatskola
Daugavpils Saskaņas pamatskola ir vispārizglītojošā mācību iestāde, kas atrodas 18. Novembra ielā 47 Daugavpilī. Jau no sākumskolas pirmajiem gadiem, krievu valodas plūsmas skolēni apgūst visus mācību priekšmetus (izņemot dzimto valodu un literatūru) bilingvāli latviešu un krievu valodās.
Vēsture
Skola nodibināta Atmodas kustības laikā 1989. gadā kā Daugavpils Eksperimentālā pamatskola ar virzību uz valodu apguvi un dialoģisko saskarsmi.
5 salauztas kameras
"5 salauztas kameras" (ar Khamas Kamīrāt Muḥaṭṭamah; he Hamesh Matslemot Shvurot) ir 2011. gada dokumentālā filma. Filmas režisori ir palestīnietis Emads Bernats un izraēlietis Gajs Davidi. "5 salauztas kameras" ir stāsts par protestiem Bilinā, Rietumkrasta ciemā, kas cietis no Izraēlas Rietumkrasta barjeras.
Filma ieguva balvu 2012. gada Sandensas kinofestivālā, kā arī Zelta aprikozes balvu 2012. gada Erevānas kinofestivālā Armēnijā. Filma izvirzīta 85. Kinoakadēmijas balvai nominācijā "Labākā dokumentālā filma".
Kārtūži
Kārtūži (de) ir ciems Siguldas novada Mores pagastā. Atrodas pagasta ziemeļu daļā 5,6 km no pagasta centra Mores, 15,4 km no novada centra Siguldas un 66,6 km no Rīgas.
Kārtūžu nosaukums cēlies no Hermaņa Koithauzena, kurš muižu iegādājās 1556. gadā.
Jaunava (zodiaka zīme)
Jaunava ir sestā zodiaka zīme, kas reprezentē Jaunavas zvaigznāju. Cilvēki, kas pēc horoskopa ir jaunavas, ir dzimuši laika posmā no 23. augusta līdz 22. septembrim. Šīs zodiaka zīmes simbols ir šāds: ♍. Pēc astrologu uzskatiem, tā ir viena no trim zemes zīmēm. Jaunavas zīmi pārvaldošā planēta ir Merkurs.
Solaris Urbino 12
Solaris Urbino 12 ir zemās grīdas autobusa modelis. Tas ietilpst Solaris Urbino sērijā, kas tiek izmantota sabiedriskā transporta vajadzībām. Divpadsmit metru garos autobusus kopš 1999. gada ražo Boļehovas rūpnīcā Polijā. 2010. gadā uzsāka ražot hibrīdautobusa versiju, bet 2013. gadā sākās elektroautobusu ražošana. Solaris Urbino 12 izmanto gan Rīgā, gan Liepājā.
Solaris Urbino 12
Solaris Urbino 12 bija pirmais tolaik jaunizveidotā uzņēmuma Solaris Bus & Coach modelis. Tas arī ir kļuvis par vispopulārāko Solaris zīmola modeli. Urbino 12 debitēja 1999. gadā Starptautiskajā tirdzniecības izstādē. Sākot no 2002. gada, tika uzsākta otrās paaudzes autobusu ražošana. Tie gan bija kā kompromisa variants pirms trešās paaudzes autobusu iznākšanas 2005. gadā, tāpēc tie ir ļoti līdzīgi pirmajai versijai. Trīs gadus vēlāk tika radīta trešās paaudzes Urbino 12 uzlabots variants. Kopš 2014. gada ražo ceturtās paaudzes autobusus. Rīgā izmanto pirmās un otrās paaudzes Urbino 12, bet drīzumā ielās parādīsies arī ceturtās paaudzes autobusi.
Solaris Urbino 12 simbols ir zaļš taksis, kas atrodas uz lielākās daļas autobusu.
Kāpa (1984. gada filma)
"Kāpa" (en) ir 1984. gada ASV zinātniskās fantastikas filma. Filmas režisors un scenārija autors ir Deivids Linčs. Filmā galvenās lomas atveido Kails Maklahlens, Patriks Stjuarts, Breds Durifs, Dīns Stokvels, Virdžīnija Madsena, Hosē Ferrers, Sting, Linda Hanta un Makss fon Sīdovs. Filma ir balstīta uz 1965. gada Frenka Herberta tāda paša nosaukuma romānu.
Filma bija finansiāli neveiksmīga, nopelnot tikai 30,9 miljonus ASV dolāru pie 40 miljonu budžeta. Filma saņēma galvenokārt negatīvas kritiķu atsauksmes. Filma tika nominēta Amerikas Kinoakadēmijas balvai kategorijā labākā skaņa.
Glorija (filma)
"Glorija" (en) ir 1980. gada ASV neo-noir trillera filma, kuras režisors un scenārija autors ir Džons Kasavetiss. Filmā galvenās lomas atveido Džīna Roulendsa, Džūlija Kārmena, Baks Henrijs un Džons Adamess.
Kad tiek nogalināta jauna zēna ģimene, viņu kaimiņiene Glorija ar zēnu dodas bēgt, lai paglābtu viņu no mafijas, kas no viņa vēlas iegūt informāciju.
"Glorija" pirmizrāde notika. Filma saņēma pozitīvas kritiķu atsauksmes, īpaši izceļot Roulendsas aktierspēli. Roulendsa nominēta Amerikas Kinoakadēmijas balvai kategorijā "Labākā aktrise". Filma saņēma Zelta lauvas balvu Venēcijas kinofestivālā.
Baltie kakadu
Izplatība
Baltie kakadu sastopami, sākot ar Filipīnām un Vollesu, izplatības reģionam uz austrumiem turpinoties līdz Zālamana salām un uz dienvidiem līdz Austrālijai, Tasmaniju ieskaitot.
Kopīgās īpašības
Baltie kakadu ir vidēji lieli vai lieli papagaiļi ar taisnstūrveida asti. Lielākajai daļai balto kakadu apspalvojums ir balts, bet dažām sugām ir rozīgs vai gaiši dzeltens tonējums. Kā jau kakadu dzimtai raksturīgi, visām sugām ir izteiksmīgs cekuls un melns vai pelēks knābis. Abi dzimumi izskatās līdzīgi, arī jaunie putni atgādina pieaugušos.
Sistemātika
Balto kakadu ģints (Cacatua)
Jaunā karatē zvaigzne
Jaunā karatē zvaigzne (en) ir 1994. gada drāma, kuras režisors ir Kristofers Kains. Galvenās lomas filmā atveido Hilarija Svonka, Maikls Aironsaids un Norijuki Morita. Filmas pirmizrāde notika. Šī ir ceturtā daļa "Karatē bērns" filmu sērijā.
Mijagi kungs savā paspārnē pieņem pusaudžu meiteni, kura pēc vecāku nāves autokatastrofā cīnās ar savām dusmām.
Veļķumuiža
Veļķumuiža ir apdzīvota vieta Cēsu novada Vecpiebalgas pagastā. Atrodas pagasta dienvidaustrumos 2,7 km no pagasta centra Vecpiebalgas un 130,8 km no Rīgas.
Apdzīvotā vieta atrodas pie autoceļa P33 (Ērgļi—Jaunpiebalga—Saliņkrogs), veidojusies ap bijušās Veļķu muižas (Hohenberg) centru.
Mores muiža
Mores muiža ir ciems Siguldas novada Mores pagastā. Atrodas pagasta dienvidu daļā 6,6 km no pagasta centra Mores, 31,3 km no novada centra Siguldas un 71,0 km no Rīgas.
Apdzīvotā vieta atrodas nomaļus no valsts autoceļa, Mergupes krastā.
Ķīšupe (stacija)
Ķīšupe ir dzelzceļa pieturas punkts Saulkrastu novada Saulkrastu pagastā dzelzceļa līnijā Zemitāni-Skulte. Ķīšupē pietur daļa vilcienu uz Skulti. Pieturas punktā nav biļešu kases. Attālums līdz Skultes stacijai ir 6 km. Attālums no Rīgas Pasažieru stacijas — 50 km, no Zemitāniem — 46 km.
No 2019. gada decembra tiks samazināts pasažieru vilcienu reisu skaits, kas pietur Ķīšupes pieturā.
Vēsture
Pietura atvērta 1973. gadā tuvējā dārzkopju kooperatīva vajadzībām. Tagadējā stacijas ēka (paviljons) uzbūvēta 1994. gadā pēc arhitekta Andra Aruma projekta.
Sarkano mangrovju dzimta
Sarkanās mangroves (Rhizophoraceae) ir malpīgiju rindas dzimta, kas plaši izplatīta dūņainās un mālainās piekrastēs un upju deltās tropu, nedaudz — subtropu joslā.
Apraksts
Koki vai krūmi, to augstums 10—15 m, reti līdz 35 m. Lapas pretējas, veselas, ādainas, kailas, ar gludu vai zobainu malu.
Viena no raksturīgākajām mangrovju sugu pazīmēm ir gaisa saknes un līdz 3–4 m augstas soļotājsaknes (Rhizophora), ar kurām augi stingri nostiprinās plūdmaiņu joslas irdenajā gruntī, elkoņsaknes (Bruguiera, Ceriops), retāk dēļsaknes.
Ziedi ādaini, sīki, necila izskata, nelielās čemurveida vai skarveida ziedkopās zaru galos vai lapu žāklēs, parasti blāvi, dzeltenīgi vai brūngandzelteni, retāk sārti, ātri nobirst. Kauslapas un vainaglapas pa 4 vai 5. Putekšņlapas visbiežāk 8, vienā gredzenā.
Auglis — pasausa oga vai kaulenis, dažreiz pogaļa. Lietus mežos augošajām sugām augli aptver sulīga augļsedze. Mangrovēs sastopamajām sugām auglis dīgst jau kokā uzreiz pēc nogatavošanās, veidojot garu, spēcīgu dīgli (hipokotilu). Nokrītot no koka, dīglis strauji iesakņojas, kā arī spēj ilgi peldēt okeāna straumē, saglabājot ieaugšanas spēju. Svešapputi veic vējš un kukaiņi.
Izplatība
Visplašāk sarkanās mangroves sastopamas Austrumāfrikā un dienvidaustrumu Āzijā, kā arī visā Okeānijas reģionā. Rietumāfrikā izplatītas no kontinenta dienvidiem līdz Sahāras tuksnešu joslai. Austrālijā izplatības robeža stiepjas gar tās ziemeļu piekrasti. Amerikā no Floridas ziemeļos līdz Brazīlijas dienvidiem Atlantijas piekrastē, Klusā okeāna piekrastē — līdz aptuveni Kolumbijai, kur to izplatību ierobežo Humbolta straume.
Lietus mežos sastopamās sugas galvenokārt aug dienvidaustrumu Āzijā, Okeānijā un Austrālijas ziemeļos, retāk Madagaskarā, Austrumāfrikā un tropu Rietumāfrikā, ļoti reti Dienvidamerikā. Daudzveidības centrs ir tropu dienvidaustrumu Āzijas zemienes.
Veģetācija
Dzimtas sugas ir dominējošas mangrovju veģetācijā, īpaši sarkanmangroves un brugieras. Kopā ar verbēnu dzimtas ģinti Avicennia un balto mangrovju dzimtas ģinti Sonneratia veido pasaules mangrovju veģetācijas pamataugāju. Raksturīgas zemieņu sugas, kas sastopamas no jūras līmeņa līdz 200 m v.j.l., retāk līdz 600 m v.j.l. Lietus mežu suga Gynotroches axillaris aug kalnu mežos līdz 2200 m v.j.l. un sastopama ļoti dažādā augstumā.
Lietus mežos augošās mangrovju sugas ir nelieli koki un, galvenokārt, pameža krūmi, tostarp kāpelējoši.
Mangrovju sugām ir liela nozīme piekrastes pasargāšanā no izskalošanas tropu vētrās. Vietējie iedzīvotāji sarkanmangroves lieto malkai un kokogļu ražošanai, Polinēzijā un Austrumāfrikā no tām iegūst melnu krāsu audumu krāsošanai.
Klasifikācija
Saskaņā ar APG II sistēmu (segsēkļu klasifikācijas taksonomiskā sistēma), sarkano mangrovju dzimta ir iekļauta malpīgiju rindā, lai arī iepriekš Kronkvista sistēma to izdalīja ka vienīgo dzimtu savrupā sarkano mangrovju rindā (Rhizophorales).
Sarkano mangrovju dzimtas ģintis:
Bumba (ierocis)
Bumba ir nosaukums dažāda veida spridzekļiem. Ļoti bieži ar šo terminu apzīmē aviācijas bumbas, kas tiek mestas no lidmašīnām (bumbvedējiem), vai dziļumbumbas, ko nomet jūrā kuģu vai zemūdeņu gremdēšanai. Viena no postošākajām bumbām ir atombumba, kas kara apstākļos ir izmantota tikai divreiz — 1945. gada 6. un 9. augustā, kad amerikāņi atombumbu uzmeta uz Hirosimu un Nagasaki. Šis termins nereti tiek izmantots, lai apzīmētu arī teroristu veidotos un uzspridzinātos spridzekļus.
Otrā pasaules kara laikā, kad notika plaša pilsētu bombardēšana, un Aukstā kara gados civiliedzīvotāju vajadzībām tika veidotas bumbu patvertnes, kas tos pasargātu no bumbu sprādzieniem.
Rietumu reģionu protektorāts
Par Rietumu reģionu robežu uzskatīja Lielā Ķīnas mūra Jumeņas vārtus, no kuriem sākās Zīda ceļš.
Haņu dinastijas nestabilitāte 1. gadsimta pirmajā pusē noveda pie kontroles zaudēšanas, reģiona valstiņām pakļaujoties klejotāju varai, vai karojot savā starpā. 1. gadsimta beigās ķīniešiem pakāpeniski izdevās atjaunot kontroli pār reģionu. 89. gadā Haņu impērija beidzot uzvarēja ilgajā karā ar sjonnu klejotājiem, un protektorāta militārā nozīme samazinājās. 2. gadsimta otrajā pusē Haņu dinastijā sākas iekšējais sabrukums, un protektorāta uzturēšanai vairs nebija iespējama.
Kīniešu kontrole šajā reģionā atgriezās vairākus gadsimtus vēlāk, Tanu dinastijas laikā.
Pēteris Kūla
Pēteris Kūla, arī Pēteris Kūlis (vecajā ortogrāfijā Kuhlis, 1874—1945), bija latviešu skolotājs un vairāku skolu pārzinis, Latvijas skolotāju savienības vadītājs.
Dzīvesgājums
Dzimis 1874. gada 6. maijā Mežotnes pagastā lauksaimnieku ģimenē.
Pēc Mežotnes pagastskolas beigšanas Kūla mācījās Bauskas pilsētas skolā, kurā tolaik strādāja pedagogs un rakstnieks Fricis Adamovičs. Tolaik aizsāktās pārkrievošanas laikā Adamovičs pasniedza ne tikai dabas zinības krievu valodā, bet arī latviešu valodu un dziedāšanu, viņš arī vadīja audzēkņu orķestri. Šie gadi nostiprināja Kūla latvisko stāju, radīja viņā interesi par latviešu literatūru un darbu savas tautas labā.
Strādāja par palīgskolotāju Mežotnē, tad Biķernieku draudzes skolā, 1897. gadā tautskolu inspektors Fricis Brīvzemnieks Kūlu iecēla par pārzini Sarkandaugavas Harasa meiteņu skolā.
Līdz Pirmā pasaules kara sākumam viņš darbojās skolotāju biedrībās - Vidzemes skolotāju palīdzības biedrībā, Latvijas skolotāju palīdzības biedrībā, Latvijas skolotāju biedrībā, Muzeja biedrībā un citur. Viņam izdevās apvienot skolotājus Latvijas skolotāju savienībā, kas viņa vadībā izveidojās par plašāko skolotāju organizāciju Latvijā.
Pēc Latvijas valsts pasludināšanas 1919. gadā viņš kļuva par Rīgas pilsētas 12. pamatskolas pārzini, 1922. gadā Izglītības ministrija viņu komandēja uz Vāciju, kur viņš pavadīja vairākus mēnešus apmeklēdams skolas Berlīnē un citās pilsētās, vērodams tur praksē jaunos modernos audzināšanas paņēmienus un toreiz populāro vācu pedagogu Hugo Gaudigu.
Pēc Latvijas skolotāju savienības dibināšanas Kūlu vienprātīgi ievēlēja par valdes priekšsēdētāju, šai posteni viņš bija nepārtraukti 15 gadus. Rīgas skolotāju arodbiedrība 1924. gada 22. novembrī ievēlēja Kūlu par savu goda biedru, viņš bija arī Latvijas skolotāju savienības goda biedrs. 1934. gadā izglītības ministrs Ludvigs Adamovičs Kūlu iecēla par vidusskolu direktoru, tomēr Kārļa Ulmaņa valdība likvidēja skolotāju savienību un P. Kūlam neļāva strādāt pedagoģiskajā jomā.
Pēc Latvijas okupācijas 1940. gadā Kūla uzņēmās Latvijas PSR skolotāju savienības vadītāja pienākumus. Nacistu okupācijas gadus Kūla pavadīja savā lauku saimniecībā, bet pēc Sarkanās armijas ienākšanas Rīgā 1944. gada oktobrī Kūla atsāka strādāt Rīgas 26. pamatskolā par dabas zinību skolotāju.
Telephone
"Telephone" ir amerikāņu dziedātājas Lady Gaga otrais singls no viņas trešā EP albuma The Fame Monster. Singls tika izdots sadarbībā ar ierakstu kompāniju Interscope Records un tajā kā viesmāksliniece piedalījās mūziķe Bejonse Noulza.
Pēteris Kūla
Profesionālā darbība
Bija Skolotāju krāj-aizdevumu sabiedrības padomes loceklis, Latvijas Universitātes lektors, dažkārt sacerēja rakstus dažādām avīzēm un žurnāliem. Draugu vidū bijuši Rainis, Aspazija, Vilis Plūdonis, Ernests Birznieks-Upītis.
Tūjasmuiža
Tūjasmuiža (agrāk arī Tūja, Tūjas skola) ir apdzīvota vieta Limbažu novada Liepupes pagastā. Izvietojusies pagasta vidusdaļā pie autoceļa P11 12 km no pagasta centra Mustkalniem, 34 km no Salacgrīvas un 76 km no Rīgas.
Apdzīvotā vieta izveidojusies pie bijušās Dūjas muižas (Taubenhof) centra. 1564. gadā muiža piederēja Heinriham Ulenbrokam, 1624. gadā Jurgenam Aderkasam, bet 1646. gadā – Hansam Engedesam, no 1670. gadiem Tūju pārņēma Dunteni, bet līdz 1727. gadam tā piederēja Mekiem.
Līdz mūsdienām pārbūvētā veidā saglabājies kungu nams, kurā 1919. gadā iekārtoja skolu.
Saldus novada dome
Saldus novada dome, arī Saldus novada pašvaldība, ir Saldus novada pašpārvaldes augstākā iestāde, kas sastāv no 17 deputātiem, kurus ik pa 4 gadiem vēlē pašvaldību vēlēšanās. Kopš 2017. gada 20. jūnija Saldus novada domes priekšsēdētājs ir Māris Zusts no Latvijas Zaļā partija.
Domes sastāvs
Pašreizējais Saldus domes sastāvs tika ievēlēts 2017. gada Saldus novada domes vēlēšanās.
Mihails Gurevičs
Mihails Gurevičs (ru; dzimis Harkivā) ir Ukrainā dzimis starptautiskais lielmeistars šahā (1986), kas no 1991. līdz 2005. gadam pārstāvēja Beļģiju, no 2005. līdz 2015. gadam pārstāvēja Turciju, bet no 2015. gada atkal pārstāv Beļģiju.
Biogrāfija
Trīs reizes piedalījies Pasaules šaha čempionātos pēc izslēgšanas sistēmas, kuros divas reizes (2000, 2001) iekļuvis 3. kārtā.
Pārstāvējis PSRS, Turcijas un Beļģijas komandas lielākajos komandu šaha turnīros:
Par panākumiem turnīros FIDE 1985. gadā Gurevičam piešķīrusi starptautiskā meistara (IM), bet 1986. gadā - starptautiskā lielmeistara (GM) nosaukumu.
Makša iela
Makša iela ir iela Rīgā, Zemgales priekšpilsētā, Bieriņu apkaimē. Makša iela sākas krustojumā ar Ārlavas ielu un, šķērsojot vairākas citas ielas, beidzas strupceļā pie dzelzceļa līnijas Torņakalns—Tukums II. Kopējais ielas garums ir 370 metri. Makša ielā ir gan asfalta, gan grants segums. Šeit ir tikai savrupmāju apbūve, atsevišķi gruntsgabali — neapbūvēti.
Ielu savienojumi
Makša iela ir savienota ar šādām ielām:
Gulsupe
Gulsupe ir Mergupes labā krasta pieteka Cēsu un Siguldas novados.
Tek dienvidu virzienā. Lielākā pieteka - Lanckupe. Ietek Mergupē lejpus Krīgaļu dzirnavām. Gulsupi šķērso valsts autoceļi V85 (Jūdaži–Nītaure) un P3 (Inčukalns–Kalējbūņas). Tās krastos atrodas Stīveri.
Mikols Alekna
Mikols Alekna (lt; dzimis ) ir lietuviešu vieglatlēts, startē diska mešanas sacensībās.
Viņa tēvs ir Virgīlijs Alekna, divkārtējs olimpiskais un divkārtējs pasaules čempions diska mešanā. Arī brālis Martins nodarbojas ar diska mešanu.
2019. gadā piedalījies Eiropas Jaunatnes olimpiskajā festivālā Baku, kur ieņēma 9. vietu. Uzvarējis 2021. gada Eiropas U-20 čempionātā Tallinā. Tajā pašā gadā izcīnīja zeltu arī Pasaules U-20 čempionātā, kas norisinājās Nairobi, Kenijā. 2022. gadā pirmo reizi uzvarēja Lietuvas čempionātā. 2022. gada Pasaules čempionātā izcīnīja sudraba medaļu ar rezultātu 69,27 m. 2022. gada Eiropas čempionātā Minhenē, raidot disku 69,78 metrus tālu, kļuva par Eiropas čempionu un laboja Eiropas čempionātu rekordu. 2023. gada jūlijā uzvarēja Eiropas U-23 čempionātā [{Espo]], sasniedzot rezultātu 68,34 m, kas ir jauns čempionātu rekords.
Rūjas purs
Rūjas purs, arī Rūjas purvs un Virķēnu tīrelis, ir purvs Valmieras novada Vilpulkas pagastā, Burtnieka līdzenumā ap 6 kilometrus uz rietumiem no Rūjienas. Gar purvu austrumos tek Rūjas upe, purva ieplaka atrodas Vilpulkas pagastā starp Rūju un tās pieteku Palmuti, uz kurām no tā ir notece caur novadgrāvjiem. Daļa avotu apgalvo, ka arī Rūjas kreisajā krastā (Jeru pagastā) atrodas Rūjas purva daļa un attiecīgi Rūja tek caur purvu, tomēr citi uzskata, ka tur atrodošais slapjo mežu masīvs Brīvpurvs ir atsevišķs 300 hektāru liels objekts. Zem kūdras slāņa atrodas g.k. sapropelis un saldūdens kaļķi.
No purva 1879 hektāriem 1254 ha aizņem zemais purvs un 154 ha — augstais purvs, 471 ha ir pārejas stadijā. Vidējais kūdras slāņa biezums 1,5 metri, maksimālais — līdz 6 metriem. Kopš 1966. gada notiek pakaišu frēzkūdras ieguve, 20. gadsimta beigās kopējie krājumi tika vērtēti kā 24,7 miljoni kubikmetru, rūpnieciski izmantojamie — 1,7 miljoni kubikmetru. 2017. gadā praktiski izmantojamie kūdras krājumi tika novērtēti kā 562,5 tūkstoši tonnu (pie standarta mitruma 40%), pie ieguves 4,5 tūkstoši tonnu gadā.
Rūjai un Palmutei pieguļošajās teritorijās novērots salīdzinoši liels putnu sugu skaits, tai skaitā retie melnais stārķis un mazais ērglis. Dienvidos no purva atrodas dabas liegums "Rūjas paliene", kas iekļauj Rūju tās tecējumā gar purvu un Palmutes lejteci, pats purvs ietilpst Ziemeļvidzemes biosfēras rezervāta ainavu aizsardzības zonā. Pa purvu tiek organizētas ekskursijas, no ziemeļiem purvā ved ceļš.
45 gadi
"45 gadi" (en) ir 2015. gada Lielbritānijas romantiskā drāma. Filmas režisors un scenārija autors ir Endrū Heigs. Filma veidota pēc Deivida Konstantīna stāsta In Another Country motīviem. Filmas pirmizrāde notika 65. Starptautiskā Berlīnes kinofestivāla laikā, kurā Šārlota Remplinga un Toms Kortnijs ieguva Sudraba lāča balvas kā labākā aktrise un labākais aktieris. Remplinga par lomu šajā filmā tika arī izvirzīta 88. Kinoakadēmijas balvai nominācijā "Labākā aktrise galvenajā lomā".
Bafija pret vampīriem (filma)
Bafija pret vampīriem (en) ir 1994. gada ASV šausmu kinokomēdija, kuras režisore ir Frena Rubela Kuzui. Galvenās lomas filmā atveido Kristija Svonsone, Donalds Saterlends, Pols Rubenss, Lūks Perijs, Ritgers Hauers un Deivids Ārkets. Filmas pirmizrāde notika.
Bafija ir vieglprātīga pusaudze, kura uzzina, ka viņa ir izvēlēta kā vampīru medniece.
Renē de Kinsē
Renē Alfrēds Robērs de Kinsē (fr; dzimis, miris ) bija franču jātnieks, startējis 1900. gada vasaras olimpiskajās spēlēs.
Kinsē 1900. gada vasaras olimpiskajās spēlēs Parīzē startēja "ne-olimpiskajā" disciplīnā jāšanas medībās kopā ar zirgu Cy Beau. Diemžēl viņa iegūtais rezultāts šajā disciplīnā nav zināms.
Kūkas (stacija)
Kūkas ir dzelzceļa stacija līnijā Krustpils—Rēzekne II. Stacija atrodas Kūku pagastā, netālu no apdzīvotas vietas Sūnu Paleja. Stacijā ir 3 sliežu ceļi un izvilkšanas strupceļš. Sākotnējā koka stacijas ēka nav saglabājusies, tās vietā 1961. gadā uzcelta baltu silikātķieģeļu divstāvu ēka. Kūkās pietur dīzeļvilcieni maršrutā Rīga—Zilupe.
Vēsture
Stacija atklāta Pirmā pasaules kara laikā, sākumā saukta "Kuki". 1936. gadā stacijas tuvumā Driksnas purvā sākta kūdras ieguve un izbūvēts šaursliežu dzelzceļš no purva līdz stacijai. Pie Kūku ciema bija šaursliežu depo. Padomju laikā izbūvēts sazarots šaursliežu tīkls arī tālāk uz dienvidiem esošajā Vilku purvā. Mūsdienās šis dzelzceļš pilnībā nojaukts.
Eduardo Rīdels
Biogrāfija
Dzimis Riodežaneiro, Brazīlijā, 1969. gada 5. jūlijā. Absolvējis Riodežaneiro Federālo universitāti, Getulio Vargas fondu un Eiropas Biznesa administrācijas institūtu.
1994. gadā Rīdels apprecējās ar Moniku Moraisu, ģimenē ir divi bērni — Marsela un Rafaels. 1995. gadā Rīdels pārņēma ģimenes lauku īpašuma apsaimniekošanu Marakaju pilsētā, iegūstot uzņēmēja pieredzi. Kopš tā laika viņš ieņēma amatus administrācijā. 2015. gadā Rīdels atstāja Matugrosu du Sula Lauksaimnieku federācijas direktora amatu (2012—2014), lai kļūtu par Valdības un stratēģiskās vadības valsts sekretāru Matugrosu du Sula gubernatora Reinaldo Azambudžas valdībā, amatā, kurā viņš palika līdz 2021. gada februārim. Pēc tam bija Matugrosu du Sula infrastruktūras valsts sekretārs līdz 2022. gada aprīlim.
Viņš pieteica sevi kā kandidāts štata vēlēšanās Matugrosu du Sula 2022. gadā, kandidējot uz gubernatora amatu, kopā ar Hosē Karlosu Barbosu kā gubernatora vietnieku. Pirmajā kārtā, kas notika 2022. gada 2. oktobrī, viņš ieguva 361 981 balsi (25,16%), būdams otrais pēc balsu skaita. Otrajā kārtā 20. oktobrī viņš pārspēja kapteini Renanu Kontaru no Brazīlijas Darba atjaunošanas partijas. Viņš ieguva 56,90% balsu, no 2023. gada 1. janvāa kļūstot par Matugrosu du Sula gubernatoru.
Kaķupe
Kaķupe ir Sudas labā krasta pieteka Siguldas novadā. Tek dienvidu virzienā. Kaķupi nešķērso valsts autoceļi.
Ozols (uzvārds)
Ozols (sieviešu dzimtē Ozola) ir izplatīts latviešu cilmes uzvārds, sestais izplatītākais vīriešu uzvārds Latvijā (aiz Bērziņš, Ivanovs, Kalniņš, Ozoliņš, Jansons). Cilvēki ar šo uzvārdu:
Kalngale (stacija)
Kalngale ir dzelzceļa pieturas punkts Ādažu novada Carnikavas pagastā dzelzceļa līnijā Zemitāni-Skulte. Kalngalē pietur visi vilcieni uz Carnikavu, Saulkrastiem un Skulti.
Vēsture
Kalngales pieturas punkts tika atklāts 1933. gadā.
Kalngales pieturas nojume, kurā ir iespējams nopirkt biļetes, sākotnēji atradās Ventspils stacijā (līdz 2009. gadam). Biļešu kase slēgta no 2014. gada 30. septembra.
Agorafobija
Agorafobija ir garīgi un uzvedības traucējumi, Drs; īpaši trauksmes traucējumi, kam raksturīgi trauksmes simptomi situācijās, kad persona uztver savu vidi kā nedrošu un no kuras nav viegla izkļūšanas veida. Šādas situācijas var ietvert atklātas vietas, sabiedrisko transportu, iepirkšanās centrus, cilvēku pūļus un rindas vai vienkārši atrašanos ārpus savas mājas. Atrodoties šādās situācijās, var rasties panikas lēkme. Ietekmētie darīs visu, lai izvairītos no šādām situācijām. Smagos gadījumos cilvēki var kļūt pilnīgi nespējīgi pamest savas mājas.
Tiek uzskatīts, ka agorafobija rodas ģenētisku un vides faktoru kombinācijas dēļ. Stāvoklis bieži rodas ģimenēs, un to var izraisīt stresa vai traumatiski notikumi, piemēram, vecāku nāve vai uzbrukums. DSM-5 agorafobija ir klasificēta kā fobija kopā ar specifiskām fobijām un sociālajām fobijām. Citi apstākļi, kas var izraisīt līdzīgus simptomus, ir šķiršanās trauksme, posttraumatiskā stresa sindroms un rekurenti depresīvi traucējumi. Ir pierādīts, ka agorafobijas diagnoze ir saistīta ar depresiju, vielu lietošanu un pašnāvības domām.
Nereti agorafobija izzūd bez ārstēšanas. Ārstēšanu parasti veic ar konsultāciju veidu, ko sauc par kognitīvi biheiviorālo terapiju. Šāda terapija rada palīdz apmēram pusei cilvēku ar šādu fobiju. Dažos gadījumos tie, kuriem diagnosticēta agorafobija, ir ziņojuši par benzodiazepīnu un antipsihotisko līdzekļu palielināšanu. Agorafobija skar aptuveni 1,7% pieaugušo. Sievietes skar apmēram divas reizes biežāk nekā vīriešus. Stāvoklis bērniem ir reti sastopams, bieži sākas agrīnā pieaugušā vecumā un kļūst retāk sastopams vecumdienās.
Miroslavs Stohs
Miroslavs Stohs (sk, dzimis ) ir Slovākijas futbolists, spēlē pussarga pozīcijā, Slovākijas futbola izlases dalībnieks. Kopš 2021. gada Stohs pārstāv Čehijas 1. līgas komandu Slovan Liberec.
Iepriekš spēlējis Slovākijas, Anglijas, Turcijas, Nīderlandes, Grieķijas, AAE, Čehijas un Polijas komandās.
saņēmis FIFA Puškāša balvu par 2012. gada skaistākajiem vārtiem, apsteidzot gan Neimāru, gan Radamelu Falkao.
Sasniegumi
Twente
Fenerbahçe
Al Ain
Slavia Prague
Individuālie sasniegumi
Straumanis
Straumanis (no de — 'vīrs'; sieviešu dzimtē Straumane) ir jauktas cilmes (latviešu un vācu) uzvārds. Cilvēki ar šo uzvārdu:
Lielbāta
Lielbāta (arī Bātasmuiža) ir apdzīvotā vieta Dienvidkurzemes novada Vaiņodes pagastā. Atrodas pagasta ziemeļu daļā, uz ziemeļiem no Vaiņodes - 5,7 km no pagasta centra Vaiņodes, 50,1 km no novada centra Grobiņas un 184,7 km no Rīgas. Apdzīvotā vieta atrodas nomaļus no valsts autoceļiem, Sanatorijas dīķa krastā.
Vēsture
Lielbāta izveidojusies Lielbātas muižas (Groß-Bahten) centrā. Latvijas PSR laikā apdzīvotās vietas nosaukums bija Vaiņodes sanatorija.
Sviedru dziedzeri
Sviedru dziedzeri ir mazas tubulāras struktūras ādā, kas izdala sviedrus. Izšķir divus sviedru dziedzeru tipus, kas atšķiras uzbūves, funkcijas, anatomiskā novietojuma un sekrēta sastāva. Pirmais tips ir eksokrīni sviedru dziedzeri, kas ir sastopami gandrīz visā ķermeņa ādā un tā galvenā funkcija ir sviedru izdale, lai atdzesētu ķermeni. Ar sviedru palīdzību izdalās organisma vielmaiņas galaprodukti. Sviedru dziedzeri piedalās arī ūdens un minerālvielu maiņas regulācijā, tāpēc svīšana pastiprinās, ja lietots daudz šķidruma. Sviedru dziedzeru darbība tomēr nevar aizstāt nieru funkcijas un nodrošināt organisma iekšējās vides nemainīgumu. Ar 1 L sviedru cilvēka organisms zaudē 4—5 g vārāmā sāls, bet sāls daudzuma krasa samazināšanās slikti ietekmē daudzas ķermeņa funkcijas. Tos inervē simpātiskā nervu sistēma, tāpēc pastiprināta svīšana notiek daudzos emocionālos stāvokļos, kuros palielinās simpātiskās nervu sistēmas aktivitāte, piemēram, bailēs, sāpēs, dusmās dažkārt parādās «auksti» sviedri, jo reizē ar sviedru izdalīšanos simpātiskie nervi sašaurina ādas asinsvadus un āda atdziest. Uztraukumā visbiežāk svīst delnas.
Otrs tips ir apokrīnie sviedru dziedzeri, kas cilvēkam atrodas padusēs, zonā ap anālo atveri un tie nepilda dzesēšanas funkciju. Apokrīnie dziedzeri ir aktīvi tikai pēc pubertātes un to sekrētā ir feromoni.
Gribažas (Dzelzavas pagasts)
Apdzīvotā vieta atrodas nomaļus no valsts autoceļiem.
Valsts nozīmes aizsargājamie kultūras pieminekļi ciema apkārtnē: Gribažu pilskalns.
Auces vidusskola
Auces vidusskola ir Dobeles novada izglītības iestāde, kas īsteno pirmsskolas, pamatizglītības un vidējās izglītības programmas. Tā atrodas J. Mātera ielā 11 Aucē.
Vēsture
1861. gadā nodibināja Vecauces draudzes skolu. Līdz Pirmajam pasaules karam Aucē darbojās arī vairākas privātskolas: Brukmana privātā skola (1906-1908), Treilības ģimnāzija (1907–1915), Cirkaļa tirdzniecības skola (1910–1915) un 4-gadīgā meiteņu privātskola Lagzdiņa mājā (1911–1915). 1927. gadā nodibināja Auces 6-klasīgo pamatskolu ar 350 skolēniem un 13 skolotājiem, kuru 1945. gadā pārveidoja par Auces vidusskolu. 1982. gadā pabeidza jaunas skolas ēkas celtniecību. 2001. gadā skolā mācījās 980 skolēni, bet 2021. gadā 463 skolēni.
Mežāre (stacija)
Mežāre ir dzelzceļa stacija līnijā Krustpils—Rēzekne II. Stacija atrodas Mežāres pagastā Mežāres ciemā. Stacijā ir 2 sliežu ceļi un viens strupceļš. Mežārē pietur dīzeļvilcieni maršrutā Rīga—Zilupe.
Vēsture
Stacija atklāta Pirmā pasaules kara laikā, sākumā saukta "Buntiki". Tagadējais nosaukums stacijai ir kopš 1920. gada.
Inbox.lv
Inbox.lv ir daudzfunkcionāls portāls Latvijā, kas nodrošina e-pasta un citus interneta pakalpojumus. Portāla īpašnieks ir SIA Inbokss.
SIA Inbokss pieder arī interneta resursi Lietuvā (Inbox.lt), Igaunijā (Mail.ee) un domēna e-pasts Inbox.eu.
Vēsture
2014. gada decembrī paziņots, ka SIA Inbokss no Igaunijā reģistrētā uzņēmuma Tele2 Eesti nopirkusi Mail.ee, kas bija viens no lielākajiem e-pasta servisiem Igaunijā ar vairāk nekā lietotāju kontiem. 2017. gadā martā starp uzņēmumu SIA INBOKSS un Latvijas portālu www.TVNET.lv tika noslēgta vienošanās, saskaņā ar kuru elektroniskais pasta serviss @tvnet.lv turpmāk izmantos Inbox.lv tehnisko platformu.
Valde
Kompānijas vadītāji ir Andris Griķis un Jevgeņijs Kuzņecovs. Pavisam kompānijā strādā ap 45 cilvēkiem, lielākā daļa no viņiem darbojas tehniskajā nodaļā.
Produkti
Portāls Inbox.lv ir multifunkcionāls portāls, kas piedāvā saviem lietotājiem ne tikai Inbox Mail e-pasta servisu, bet arī citus produktus. Gandrīz visi produkti ir bezmaksas servisi ar plašām funkcionālām iespējām un intuitīvu interfeisu. Visi Inbox.lv produkti uztur vienotu sesiju, t. i., lai sāktu izmantot produktus, nepieciešams tikai vienreiz autorizēties jebkurā no Inbox.lv produktiem. Pavisam portāls piedāvā 26 produktus. Vispopulārākie no tiem:
Inbox Mail
Lielākais bezmaksas pasta dienests Latvijā. 2012. gada novembrī Inbox Mail palielināja pastkastītes apjomu no 10 līdz 20 GB. Tanī pašā laikā divas reizes tika palielināts maksimālais ienākošo vēstuļu apjoms — līdz 60 MB Inbox un citu Latvijas pasta servisu lietotājiem un līdz 30 MB vēstulē no ārzemju servisiem. Tikpat ir palielinājies izejošo vēstuļu (vēstuļu ielikumu) apjoms. 2012. gada beigās tika izlaista mobilā lietotne Android un iPhone. Papildus mobilajai versijai, 2012. gada 1. novembrī Latvijas pasta dienests Inbox.lv kopā ar kompāniju LG Electronics izlaidis pasaulē pirmo pasta lietotni SMART televizoriem — INBOX.
Inbox Calendar
Sapulces, tikšanās, un dažādu pasākumu plānošana caur telefonu un web versijā.
Inbox Games
Latvijā populārākais bezmaksas spēļu portāls. Vairāk nekā 2000 spēļu, sadalītu kategorijās, rezultātu saglabāšana, izvēlētās spēles, spēlētāju tops un atsevišķa Online spēļu sadaļa. 2012. gada decembrī Inbox Games apmeklēja virs 350 000 lietotājiem dienā. 2017.gadā tika palaista Inbox.lv Games versija priekš mobilajiem telefoniem pēc adreses mgames.lv.
Inbox Foto
10 GB brīvas vietas fotogrāfiju un video rullīšu bezmaksas izvietošanai. Publiskie un privātie foto pēc kategorijām, foto augšupielāde no FTP, fotogrāfiju izdrukas pasūtīšana, rediģēšana tiešsaistes režīmā un lejupielāde mobilajā telefonā.
Inbox Files
Bezmaksas serviss failu glabāšanai un apmaiņai, kur katrs lietotājs var glabāt līdz 10 GB svarīgu dokumentu, kā arī nosūtīt saites uz failiem līdz 1,5 GB uz jebkuru e-pastu un dalīties ar failiem forumos un blogos.
Slēgtie produkti
2010. gadā — 3. vieta
2011. gadā — 2. vieta
2012. gadā — 2. vieta
2013. gadā — 2. vieta
2014. gadā — 2. vieta
2016. gadā — 2. vieta
2017. gadā — 4. vieta un 1. vieta (Mīlētākais pašmāju zīmols)
2018. gadā — 2. vieta (Mīlētākais pašmāju zīmols)
2020. gadā — 1. vieta (The fastest growing) un 2. vieta (The Most Loved)
Skandāli
2006. gadā portāls Inbox.lv tika iejaukts lielā skandālā, kas bija saistīts ar bērnu pornogrāfiju.
Gaišreģe
Gaišreģe (en) ir 2000. gada ASV trillera filma, kura režisors ir Sems Reimi. Galvenās lomas filmā atveido Keita Blanšeta, Džovanni Ribisi, Kiānu Rīvss, Ketija Holmsa, Hilarija Svonka un Gregs Kinears. Filmas pirmizrāde notika.
Enija ir atraitne, kurai piemīt ekstrasensoras spējas. Kad Brikstonā pazūd vietējās skolas skolotāja Veina līgava Džesika, Enija redz vīziju, ka Džesika ir nogalināta. Pateicoties savām vīzijām par Džesiku, Enija iesaistās nozieguma izmeklēšanā.
Vieglatlētika 1900. gada vasaras olimpiskajās spēlēs
Vieglatlētika 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Vieglatlētikā kopā startēja 118 sportisti no 16 valstīm. Sacensības notika no 1900. gada 14. jūlija (Bastīlijas diena) līdz 22. jūlijam. Vieglatlētikas sacensību norises vieta bija Kruakatelāns, Buloņas meža teritorijā.